રાજ્યના ખેડૂત ગ્રાહકોમાં હવે જાગૃતિનું પ્રમાણ ધીમે ધીમે વધી રહ્યું છે, ગીર સોમનાથ જિલ્લાના કોડીનાર તાલુકાના એક ખેડૂતે ઘઉંના પાક માટે ખરીદેલું બિયારણ હલકી કક્ષાનું નીકળતાં પાકમાં ૧૨ ટકા કરતાં વધુની ઘટ આવી હતી, આ નુકસાનીથી નારાજ થઈ ખેડૂતે ગ્રાહક અદાલતના દ્વાર ખટખટાવતાં કોર્ટે ફરિયાદને મંજૂર રાખી છે, જેમાં ગુજરાત રાજ્ય બીજ નિગમના અધિકૃત વિક્રેતા હીરેન એગ્રોટ્રેડર્સ (રાજકોટ) અને ભગવતી એગ્રો કેમિકલ્સ, કોડીનારના વ્યવસ્થાપકને સેવામાં ખામી બદલ ૨૫ હજારનો દંડ ફટકાર્યો છે, આ દંડની રકમ ખેડૂતને વળતર સ્વરૂપે આપવાની રહેશે.